OpenLLM-France/wikimedia huggingface dataset:
# Urbanització Masia del Solà

La Urbanització Masia del Solà és una urbanització del terme municipal de Monistrol de Calders, de la comarca del Moianès.
Es tracta d'una de tantes urbanitzacions sorgides en els pobles catalans a la dècada dels seixanta del segle xx, sense control de cap mena; el 2010 encara no ha estat del tot regularitzada la seva existència, a causa de la complexitat dels tràmits per a fer-ho.
La urbanització ha absorbit diverses zones antigament rurals o boscoses del poble de Monistrol de Calders, com els Roures de la Mònica, el Pedró Gros, el Camp del Mestre Plans o la Delana entre d'altres. Inclou 468.009 m² de superfície, amb 771 parcel·les, de les quals no estan construïdes ni una sisena part. Ocupa un extens terreny molt accidentat, que té com a límit de ponent la mateixa llera del torrent de l'Om, a 455 metres d'altitud, fins a prop del cim del Serrat de les Serveres: les cases arriben als 545, i de prop de la riba esquerra de la riera de Sant Joan fins a prop de la Casanova.
La totalitat de les terres que ocupa la urbanització pertanyien a la masia del Solà, per la qual cosa porta el seu nom.

## Bibliografia

* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Referències

* ↑ ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* ↑ Inici del tràmit i Notícia a la premsa digital
* ↑ Altituds preses in situ amb un GPS bàsic Garmin eTrex H.
# Ullviu petit

L'ullviu petit (Erythromma viridulum) és una espècie d'odonat zigòpter de la família Coenagrionidae. És molt similar a l'Erythromma najas. És present a Catalunya.

## Aspecte

L'espècie és un petit odonat que fa uns 29 mil·límetres de llargada, de coloració negra amb taques blaves. Els seus ulls grans i espaiats són d'un vermell intens. Ambdós sexes tenen taques pàl·lides darrere dels ulls i tenen el pterostigma marró pàl·lid.
El mascle té la part superior del tòrax de color negre amb els costats blaus.
La femella té els costats del tòrax de color groguenc, verdós o blavós. La vora posterior del pronot és arrodonida.
Vist des del costat, el segon i el vuitè segment de l'abdomen del mascle són majoritàriament blaus; això el distingeix de l'Erythromma najas que els té majoritàriament negres.

## Posta

L'ullroig fa la posta en estanys, llacs i basses i, a l'Europa continental, en rius lents. Sembla que és molt capaç de tolerar l'aigua salobre.
La femella fa la posta en tàndem sobre les tiges i fulles de les plantes flotants. Les larves viuen entre la vegetació aquàtica i probablement emergeixen després d'un any.

## Comportament

L'aparellament es produeix sobre les plantes flotants o en els marges. Quan perxa sobre les plantes flotants, el mascle té el seu abdomen lleugerament corbat (Erythromma najas el manté recte).

## Distribució

Es distribueix pel sud i centre d'Europa, el nord d'Àfrica i part de l'Àsia occidental.
Les poblacions d'aquesta espècie en el nord-oest d'Europa van augmentar en la part última del segle xx. El 1999 l'espècie va ser observada a la Gran Bretanya per primer cop. Des de llavors ha augmentat la seva distribució considerablement.

## Galeria

* Erythromma viridulum femella
* Erythromma viridulum mascle
* Erythromma viridulum mascle
* Erythromma viridulum posta
* Erythromma viridulum posta
* Comparació entre mascles Erythromma najas (superior) i Erythromma viridulum (inferior)

## Referències

* ↑ «Cercaterm | TERMCAT». [Consulta: 23 novembre 2021].
* ↑ «Oxygastra - Espècies». [Consulta: 23 novembre 2021].

## Enllaços externs

* Oxygastra. Grup d'estudi dels odonats de Catalunya.http://www.oxygastra.org/fotos1esp.php?especie=Erythromma%20viridulum&localitzacio=Catalunya&familia=Coenagrionidae
* Biodiversidad Virtual. http://www.biodiversidadvirtual.org/insectarium/Erythromma-viridulum-%28Charpentier-1840%29-cat4380.html
# Uns dies per recordar

Uns dies per recordar (francès: Bon rétablissement !) és una pel·lícula de comèdia francesa del 2014 escrita i dirigida per Jean Becker. S'ha doblat i subtitulat al català.

## Repartiment

* Gérard Lanvin com a Pierre Laurent
* Fred Testot com a el capità Maxime Leroy
* Jean-Pierre Darroussin com Hervé Laurent
* Swann Arlaud com a Camille
* Daniel Guichard com a Serge
* Anne-Sophie Lapix com a Florence
* Claudia Tagbo com Myriam
* Philippe Rebbot com a Thierry
* Mona Jabeur com a Maëva
* Louis-Do de Lencquesaing com el cirurgià
* Isabelle Candelier com a Claudine Laurent
* Maurane com a Françoise

## Referències

* ↑ «'Get Well Soon' ('Bon Retablissement!'): Film Review». The Hollywood Reporter, 17-09-2014. [Consulta: 23 octubre 2014].
* ↑ «Uns dies per recordar». Goita què fan, ara!. [Consulta: 21 setembre 2024].
# Unsent

"Unsent" és una cançó de l'Alanis Morissette de l'àlbum de l'any 1998, Supposed Former Infatuation Junkie. Es va publicar el 13 de juliol de 1999 com a tercer single de l'àlbum, i no va ser tan reeixit com els seus singles anteriors. És una de les poques cançons del Junkie en què l'Alanis toca l'harmònica. Ella mateixa va dirigir-ne el videoclip de la cançó.
Sense tonada ni pont, "Unsent" no és una cançó convencional. La lletra va adreçada als seus antics xicots. La versió inicial (demo) d'Unsent conté noms reals dels nois en qüestió: Matthews (fent referència al cantant Dave Matthews del grup Dave Matthews Band), Eric, Terry, Marc, Terrance, Christian (Christian Lane del grup Loud Lucy) i Taylor (Taylor Hawkins del grup Foo Fighters).
Per a la versió gravada a l'estudi, es van eliminar alguns versos. Només cinc dels noms sobrevisqueren, però es van canviar per respectar la seva intimitat. Matthews es convertí en Matthew; Eric es convertí en Jonathan; Terry passà a ser Terrance; Marc rebé el nom de Marcus; i, finalment, Christian fou llavors Lou.

## Videoclip

El videoclip fou dirigit per la mateixa Alanis Morissette. El format ens recorda el d'una pel·lícula, amb subtítols que descriuen tot el que diuen els personatges.
Comença amb en Matthew tocant-li la guitarra a l'Alanis, que sent que el molesta i diu que ha de marxar. Ell li diu educadament que efectivament ho hauria de fer. L'Alanis sembla feliç, però incòmoda, i se'n va.
El segon acte mostra l'Alanis amb el cabell arrissat asseguda amb en Jonathan dins un bar, preguntant-li si pot acompanyar-lo sigui on sigui, que ha d'anar l'endemà. Està preocupada perquè en aquest viatge les noies també hi van. Ell li diu que sí que pot, però no sembla gaire interessat.
El tercer acte mostra l'Alanis i en Terrance al costat d'un llac, conversant sobre si ell anirà a visitar-la, i ell respon mig fent broma que està massa ocupat. Riuen i se'ls veu feliços.
En Marcus és el següent que es veu. Es fan petons al sofà i ell li diu que està molt orgullós de l'Alanis. "Per què?" respon ella, i ell diu "per estar oberta a provar diverses aigües a la vegada". L'Alanis sembla confusa, estranyada, trista.
En l'última escena veiem com l'Alanis entra dins un cotxe que en Lou condueix. L'única cosa que diu en Lou és, "En què penses?", molt al final del videoclip.
Existeix una versió en format pel·lícula de 10 minuts disponible sense música ni subtítols. En aquesta pel·lícula se senten les veus dels actors i es mostra un extens material visual de les cinc històries.

## Llista de cançons

* "Unsent" (Versió de l'àlbum) – 4:08
* "Are You Still Mad?" (Directe a la BBC/Radio One) – 3:59
* "London" (Directe al Bridge School Benefit) – 4:46

## Llista d'èxits

| Llista d'èxits (1999) | Millor posició |
| U.S. Billboard Hot 100 | 58 |
| U.S. Billboard Adult Top 40 | 14 |
| U.S. Billboard Top 40 Mainstream | 21 |

## Referències

* 1 2 3 "Alanis Morissette - Billboard Singles".
* 1 2 3 "Alanis Morissette - Artist Chart History - Singles".
# Unshelved

Unshelved és una tira còmica publicada en una web creada per Gene Ambaum i Bill Barnes coneguda per mostrar històries que ocorren a una biblioteca pública. Va ser popular entre bibliotecaris i venedors de llibres. Forma part del projecte Create a Comic Project. El protagonista s'anomena Dewey i treballa a la Biblioteca Pública de Malville i hi apareixen diversos bibliotecaris especialitzats. Va aparèixer en línia com a Overdue la primera tira còmica 16 de febrer de 2002. Es tornà popular fins al punt d'haver-hi una demanda d'un llibre. Aleshores es donaren compte d'un problema d'ús del nom Overdue en relació a les marques registrades pel que canvià al nom actual.
Els autors són Gene Ambaum, un bibliotecari, i Bill Barnes, un enginyer informàtic. En el seu procés creatiu han incorporat vivències seues, dels lectors i invencions.
En les tires van tractar diversos temes: el tema de la desigualtat de salari per gènere, els talls de pressupost, la prohibició de llibres i les mostres d'afecte públiques. A més apareixien escriptors coneguts en algunes de les tires.
Les tires han sigut recollides en diversos àlbums:
* Unshelved vol. 1 (2004)
* What Would Dewey Do? (2004)
* Library Mascot Cage Match (2005)
* Book Club (juny de 2006)
* Bibliovores
* Reads Well with Others: An Unshelved Collection
* Overdue

## Personatges

* Dewey: el protagonista. Les històries estan contades des del seu punt de vista. És el bibliotecari de la secció per a joves adults.
* Colleen: bibliotecari del servei de referència.
* Mel: la directora de la biblioteca.
* Tamara: la bibliotecària de la secció infantil.

## Referències

* 1 2 Garrity, Shaenon «The History of Webcomics». The Comics Journal, 2011.
* 1 2 3 4 Rider, 22005, p. 16.
* ↑ Thorne, Amy. «25 Webcomics and Libraries». A: Robert G. Weiner. Graphic Novels and Comics in Libraries and Archives: Essays on Readers, Research, History and Cataloging. illustrated. McFarland, 2010, p. 209. ISBN 978-0-7864-4302-4. «by Bill Barnes and Gene Ambaum, a strip set in a public library, is very popular among library workers»
* ↑ "Healthy Holidays: Lessons Learned from a Community Education Event." Presentation. American Public Health Association 137th Annual Meeting. Philadelphia, PA. November 11, 2009.
* 1 2 Kneale, R. «Librarians and Pop Culture: What's the Skinny, Anyway?.». OLA Quarterly, 14, 1, 2014, pàg. 21.
* 1 2 Rider, 22005, p. 17.
* ↑ Dueben, Alex «The Modern Library: Barnes talks “Unshelved”». CBR, 18-10-2007 [Consulta: 26 maig 2017].
* ↑ Lyga, Allyson «Unshelved: Laughter in the Stacks». Publishers Weekly, 24-10-2006 [Consulta: 26 maig 2017].
* ↑ «NIDL Brings You: Unshelved». Eckhart Public Library, 09-08-2016 [Consulta: 26 maig 2017].
* ↑ «Reads Well with Others: An Unshelved Collection». Shelf Awareness, 1, 369, 2015.
* ↑ «Unshelved Library Comic Strip Winding Down». Shelf Awareness, 2, 2857, 2016.

## Bibliografia

* Rider, Cindy «Becoming Unshelved». Indiana libraries, 24, 2, 2005, pàg. 16-18.
# Vell del mar

El Vell del mar és una llegenda barcelonina de l'època de la industrialització espanyola.
Segons la mitologia catalana, abans de la industrialització de Barcelona, per la platja de la Mar Bella, passejava un home vell que, de dia, era com la resta dels mortals. Sempre duia la mateixa roba, que feia olor de mar tant a l'estiu com a l'hivern; no portava pas mai sabates i els cabells blancs i la barba sempre els portava despentinats. Mai parlava directament amb ningú, tan sols caminava per la sorra i saludava a tothom amb qui es topava. Tot sovint, solia parlar amb els pescadors que antigament vivien vora l'illa de Maians, actualment el barri de la Barceloneta, i els ajudava a arrossegar la barca cap a la sorra quan tornaven de la pesca, demostrant així una força impròpia per una persona de la seva edat.
La gent no sabia d'on era, ni per què cada dia passejava per la platja, però les poques persones amb qui parlava en deien que era un home molt savi i amable, coneixedor dels secrets del mar així com els de la terra, i que, fins i tot, tenia la capacitat de parlar amb els peixos i les gavines. Però el que poques persones coneixien és que, a la nit, quan la lluna ja era amunt del cel, el vell es llençava al mar. Dins l'aigua, el cos se li cobria d'escames argentades, els cabells i la barba d'algues verdes i petxines blanques i, d'aquesta manera, s'allunyava nedant cap al fons del mar per no tornar fins l'endemà un altre cop sota la forma d'un vell qualsevol.
Un bon dia, el vell deixà d'aparèixer per les platges de Barcelona. Hi ha qui diu que això va ser degut al fet que l'home, amb la industrialització, es va allunyar envers la natura i que, per tant, els seus esperits li van donar l'esquena.

## Referències

* 1 2 3 4 Carruesco Garcia, Jesús «El vell del mar, la seva filla i el savi dèlfic». Ítaca: quaderns catalans de cultura clàssica, 9,10, 11, 1996, pàg. 87–100. ISSN: 2013-9519.
# Valéria Szervánszky

Valéria Szervánszky (Budapest, octubre 1947) és una pianista clàssica hongaresa, nascuda a Budapest i actualment resident al Regne Unit.

## Biografia

Szervánszky va estudiar a l'Acadèmia de Música Franz Liszt de Budapest, Hongria amb Pál Kadosa i György Kurtág. El 1973 es va unir a la molt prestigiosa classe del professor Hans Leygraf a la "Staatliche Hochschule für Musik und Theater" de Hannover, a Alemanya, i en acabar els estudis va tornar a l'Acadèmia Liszt per impartir la classe infantil amb dotacions excepcionals amb la professora Klára Máthé, on també va treballar com un ajudant del professor Kadosa. Szervánszky també va tocar a la classe de violoncel de Miklos Perényi. El 1979 va assumir la posició de professora de piano a la "Musashino Academy of Music" de Tòquio i va ensenyar al Japó fins a traslladar-se a Londres el 1986.
Szervánszky és la filla de l'artista postimpressionista Jenő Szervánszky i la neboda del compositor Endre Szervánszky i el violinista Peter Szervánszky.

## Docència i classes magistrals

Szervánszky és actiu com a pianista i com a professora. Viatja a Tòquio diverses vegades a l'any per fer classes magistrals i ensenyar. A Londres fa classes a la "Purcell School for Young Musicians".
També el demanant per cursos de música i ha impartit classes al Festival Internacional Bartók d'Hongria, a la "British Kodály Academy", al curs de música del segle XX al Centre Acanthes, a Avinyó, al Festival d'Orlando a Holanda i al Seminari Internacional de Músics a Prussia Cove.

## Actuacions

Des de 1979, Szervánszky es va concentrar principalment en la col·laboració del duo de piano amb el seu marit, Ronald Cavaye, i han actuat extensament a Europa i a l'Extrem Orient, especialment al Japó. Han emès per a la BBC i la ràdio hongaresa i també han gravat els concerts de Mozart per a dos i tres pianos i el propi arranjament de Stravinsky de The Rite of Spring per a duet de piano, juntament amb obres de Ravel i Debussy. També han treballat amb freqüència amb el compositor hongarès György Kurtág. A la tardor de 1996, Szervánszky va dirigir la música incidental de Kurtág incorporada a una nova producció de l'obra Der Pol de Vladimir Nabokov (El pol) a Berlín, París (Festival de tardor de París), Zuric i Lausana. Szervánszky i Ronald Cavaye van fer el primer enregistrament complet en CD dels primers quatre volums (solos, duets i dos pianos) de la col·lecció de peces Játékok - Games de Kurtág. Al Festival Internacional Bartók de 1994 van donar l'estrena hongaresa de Lebenslauf de Kurtág per a dos pianos i dues trompes de basset i, des de llavors, han interpretat l'obra a Budapest i Londres (amb membres de la London Sinfonietta). Szervánszky i Cavaye han escrit una guia per a professors i estudiants del primer volum de Mikrokosmos de Béla Bartók, publicat en japonès per Zen-On Music Publishing Company.
Szervánszky és un artista de Steinway.

## Referències

* ↑ https://www.geni.com/people/valeria-szerv%C3%A1nszky/6000000026461560658
# Vicente Fernández Pujante

Vicente Fernández Pujante (Vilanova i la Geltrú, 17 de setembre de 1975) és un exfutbolista català, que ocupava la posició de migcampista.

## Trajectòria

Format al planter del RCD Espanyol, amb els pericos hi debuta a la primera divisió, en un encontre de la campanya 92/93. No té continuïtat a l'equip barceloní i el 1994 marxa a la UE Lleida.
Amb els lleidatans hi roman quatre temporades, destacant la 97/98, amb 36 partits i vuit gols. Aquesta xifra possibilita el seu fitxatge per l'Sporting de Gijón, que acabava de descendir a la Segona Divisió. Hi roman tres anys a l'equip asturià, en els quals, tot i jugar sovint, no acaba de fer-se un lloc a l'onze titular.
L'estiu del 2001 fitxa pel RCD Mallorca, amb qui torna a jugar a la primera divisió. En una etapa prou castigada per les lesions, tan sols hi disputa nou partits en tres anys. Es retiraria el 2005, després d'haver militat el darrer any al Girona FC.

## Referències

* ↑ «Girona C.F.». Mundo Deportivo, 28-12-2004. [Consulta: 1r febrer 2015].

## Enllaços externs

* Fitxa del jugador
# Vicente Feola

Vicente Feola (São Paulo, 1 de novembre de 1909 - São Paulo, 6 de novembre de 1975) fou un futbolista brasiler i entrenador.

## Selecció del Brasil

Va formar part de l'equip brasiler a la Copa del Món de 1958 com a entrenador.

## Palmarès
### Entrenador
#### São Paulo FC

* Campionat paulista: 1948, 1949

#### Brasil

* Copa del Món de futbol: 1958

## Referències

* 1 2 «Vicente Feola: A controversial innovator». FIFA.com, 08-02-2013. Arxivat de l'original el 22 de novembre 2016. [Consulta: 21 febrer 2017].
* ↑ 1966 FIFA World Cup England Arxivat 2008-01-24 a Wayback Machine. FIFA Consultat 8 maig 2011
* ↑ «Brazil in the 1966 World Cup – England». V-brazil.com. Arxivat de l'original el 1 de gener 2011. [Consulta: 12 juny 2010].
# Velda Village Hills

Velda Village Hills és una població dels Estats Units a l'estat de Missouri. Segons el cens del 2000 tenia 1.090 habitants.

## Demografia

Segons el cens del 2000, Velda Village Hills tenia 1.090 habitants, 428 habitatges, i 314 famílies. La densitat de població era de 3.507,1 habitants per km².
Dels 428 habitatges en un 23,4% hi vivien nens de menys de 18 anys, en un 36% hi vivien parelles casades, en un 31,3% dones solteres, i en un 26,6% no eren unitats familiars. En el 23,4% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,99.
Per edats la població es repartia de la següent manera: un 23,9% tenia menys de 18 anys, un 7,4% entre 18 i 24, un 23% entre 25 i 44, un 30,9% de 45 a 60 i un 14,7% 65 anys o més.
L'edat mediana era de 42 anys. Per cada 100 dones de 18 o més anys hi havia 77,1 homes.
La renda mediana per habitatge era de 38.173 $ i la renda mediana per família de 40.357 $. Els homes tenien una renda mediana de 30.074 $ mentre que les dones 23.355 $. La renda per capita de la població era de 18.649 $. Entorn del 8,6% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Velda Village Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Velda Village Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Venersborg

Venersborg és una concentració de població designada pel cens dels Estats Units a l'estat de Washington. Segons el cens del 2000 tenia 3.274 habitants.

## Demografia

Segons el cens del 2000, Venersborg tenia 3.274 habitants, 1.018 habitatges, i 899 famílies. La densitat de població era de 118 habitants per km².
Dels 1.018 habitatges en un 43,6% hi vivien nens de menys de 18 anys, en un 81,1% hi vivien parelles casades, en un 4,6% dones solteres, i en un 11,6% no eren unitats familiars. En el 9,1% dels habitatges hi vivien persones soles el 2,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,21 i el nombre mitjà de persones que vivien en cada família era de 3,41.
Per edats la població es repartia de la següent manera: un 32,7% tenia menys de 18 anys, un 6,5% entre 18 i 24, un 27,2% entre 25 i 44, un 27,1% de 45 a 60 i un 6,6% 65 anys o més.
L'edat mediana era de 37 anys. Per cada 100 dones de 18 o més anys hi havia 100,7 homes.
La renda mediana per habitatge era de 65.912 $ i la renda mediana per família de 70.031 $. Els homes tenien una renda mediana de 51.120 $ mentre que les dones 30.806 $. La renda per capita de la població era de 21.610 $. Cap de les famílies i el 0,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Venersborg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Venersborg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Viviers

«Viviers» té aquests significats:
* Viviers o Vivièrs (Ardecha), municipi francès al departament de l'Ardecha (regió d'Alvèrnia-Roine-Alps)
* Viviers (Mosel·la), municipi francès al departament del Mosel·la (regió del Gran Est)
* Viviers (Yonne), municipi francès al departament del Yonne (regió de Borgonya - Franc Comtat)
* Viviers-du-Lac, municipi francès al departament de la Savoia (Alvèrnia-Roine-Alps)
* Viviers-le-Gras, municipi francès al departament dels Vosges (regió del Gran Est)
* Viviers-lès-Lavaur, municipi francès al departament del Tarn (regió d'Occitània)
* Viviers-lès-Montagnes, municipi francès al departament del Tarn (regió d'Occitània)
* Viviers-lès-Offroicourt, municipi francès al departament dels Vosges (regió del Gran Est)
* Viviers-sur-Artaut, municipi francès al departament de l'Aube (regió del Gran Est)
* Viviers-sur-Chiers, municipi francès al departament de Meurthe i Mosel·la (regió del Gran Est)
* Chapelle-Viviers, municipi francès al departament de la Viena (regió de la Nova Aquitània)
* Torcé-Viviers-en-Charnie, municipi francès al departament de Mayenne
* Bisbat de Viviers, jurisdicció religiosa de França, fundada inicialment al segle IV a Alba (moderna Alba-la-Romaine)
* Comtat del Vivarès o de Viviers, jurisdicció feudal que es va formar en temps de Carlemany amb centre a l'antiga població de Viviers llavors seu episcopal